Frances Cress Welsing

Frances Luella Cress Welsing (18. maaliskuuta 1935 Chicago, Illinois – 2. tammikuuta 2016 Washington DC) oli yhdysvaltalainen psykiatri, aktivisti ja rotuteoreettinenWelsing, Frances Cress 1935– Contemporary Black Biography, viitattu 8.8.2024 kirjoittaja.Erika Bryan, Frances Cress Welsing (1935–2016) Black Past 19.3.2016, viitattu 8.8.2024 Los Angeles Timesin mukaan hän oli länsimaisen psykiatrian historian ensimmäinen tutkija, joka käsitteli valkoisten rasismia psykoanalyyttisesti. Hänen näkemyksensä rasismista ja valkoisesta ylivallasta olivat kuitenkin kiisteltyjä sekä mustan yhteisön sisällä että ulkopuolella. Welsing omaksui psykiatriaan afrosentrisen lähestymistavan.Noted Scholar, Educator Frances Cress Welsing Dies Diverse 4.1.2016, viitattu 8.8.2024 Welsing syntyi keskimmäisenä lääkäri Henry Cressin ja opettaja Ida Mae Griffenin kolmesta tyttärestä. Hän sai luonnontieteiden kandidaatin oppiarvon Ohion Antioch Collegesta vuonna 1957 ja lääketieteen tohtorin oppiarvon Washington DC:n Howardin yliopistosta vuonna 1962. Welsing työskenteli psykiatrian ja lastenpsykiatrian parissa Washington DC:ssa. Hän oli myös kahden emotionaalisista ongelmista kärsineiden lasten koulun kliinisenä johtajana. Welsing sai nimityksen Howardin yliopiston apulaisprofessoriksi. Hän pyrki etsimään ratkaisuja mustan yhteisön keskuudessa esiintyneisiin mielenterveysongelmiin rasismin ymmärryksen kautta. Welsing esitteli esseessä The Cress Theory of Color-Confrontation and Racism (White Supremacy) (1970) näkemyksen siitä, että rasismi johtui eriävistä melaniinitasoista. Welsing piti siinä valkoisuutta geneettisenä puutostilana tai sairautena. Hän arvioi valkoisten aseman vähemmistönä maailman mittakaavassa ruokkivan pelkoa, joka johtaa sortoon ja väkivaltaan.Bill Chappell, Activists Mourn Race Theorist Dr. Frances Cress Welsing NPR 2.1.2016, viitattu 8.8.2024 Welsing arveli, että valkoiset eivät kyenneet mustien kanssa rauhanomaiseen rinnakkaiseloon, koska valkoiset kadehtivat mustia melaniinista ja käsittelivät tunteitaan pyrkimyksellä valkoiseen ylivaltaan. Sanojensa mukaan Welsing menetti opetustyönsä esseen johdosta. Hänestä kuitenkin tuli kysytty puhuja provokatiivisilla näkemyksillään niin kutsuttujen rotujen välisistä suhteista. Vuonna 1974 Welsing väitteli mustien rodulliseen alemmuuteen uskoneen William Shockleyn kanssa. Hän väitti, että useimmat valkoiset olivat alitajuisesti tietoisia värillisten geneettisestä edusta. Welsingin tunnetuimmaksi teokseksi nousi esseekokoelma The Isis Papers: The Keys to the Colors (1991), jossa hän käsitteli syvemmin näkemyksiään valkoisesta ylivallasta ja rasismista Yhdysvalloissa. Welsingin mukaan homoseksuaalisuutta tuli vastustaa, sillä se oli hänen mielestään strategia mustien tuhoamiseksi. Welsing kannatti vahvoja afroamerikkalaisia perheyksikköjä. Hän käsitteli huumeiden salakuljetusta osana valkoisten pyrkimystä tappaa suuri osa nuoresta miespuolisesta mustasta väestöstä, joka hänen mukaansa muodosti suurimman uhan valkoisten geneettiselle selviytymiselle. Welsing kuoli 80-vuotiaana jouduttuaan sairaalaan aivoverenkiertohäiriön johdosta. == Lähteet == Luokka:Yhdysvaltalaiset psykiatrit Luokka:Yhdysvaltalaiset esseistit Luokka:Yhdysvaltalaiset ihmisoikeusaktivistit Luokka:Afroamerikkalaiset Luokka:Musta ylivalta Luokka:Vuonna 1935 syntyneet Luokka:Vuonna 2016 kuolleet